rejauldu/bengali-wikipedia huggingface dataset:
সৌদি আরবের আইন হলো শরিয়া ( প্রধানত হাম্বলী মাযহাবের আইনশাস্ত্র দ্বারা প্রণীত। এর সাথে জাফরি মাযহাবের মতো আইনের অন্যান্য স্কুল থেকেও প্রণয়ন করার নিয়ম চালু আছে), রাজকীয় ডিক্রি, রাজকীয় অধ্যাদেশ, অন্যান্য রাজকীয় কোড ও উপবিধি, কাউন্সিল অফ সিনিয়র স্কলারস (সৌদি আরব) থেকে ফতোয়া এবং রীতি ও অনুশীলন।   দমন  সৌদি আরবের কর্তৃপক্ষ সুন্নি ইসলামের একটি মাযহাব, সালাফিবাদ বা ওয়াহাবিজম ব্যতীত অন্য সব ধরনের জনসাধারণের ধর্মীয় অভিব্যক্তিকে দমন করতে রাজ্যের আইন ব্যবহার করে।http://www.uscirf.gov/index.php?option=com_content&task=view&id=1414&Itemid=1  Annual Report of the United States Commission on International Religious Freedom May 2009. অসংখ্য ইসমাইলি মুসলমান তাদের ধর্মের কারণে কারাগারে রয়েছে। অনেক শিয়া মুসলমান গ্রেফতার বা আটক রয়েছে। রাজ্যটি ধর্মত্যাগের বিরুদ্ধে আইন প্রয়োগ করতে কমিশনকে সদ্ব্যবহার করতে প্রচার করে। ধর্মীয় পুলিশ প্রতিরোধে ব্যবহার করে। কমিশন অনিয়ন্ত্রিত, উদ্যোগী স্বেচ্ছাসেবকদের অংশে গঠিত।   অত্যাচার  দোষী সাব্যস্ত করার জন্য, সৌদি আরবের প্রশাসনিক ও বিচার বিভাগীয় কর্তৃপক্ষ নিয়মিতভাবে স্বীকারোক্তি চায়। স্বীকারোক্তি সুরক্ষিত করার জন্য কর্তৃপক্ষ সাধারণত মানবাধিকারের গুরুতর লঙ্ঘনে জড়িত থাকে। ব্লাসফেমির অভিযোগে অভিযুক্ত ব্যক্তিরা নির্যাতনের শিকার হতে পারে বা নিষ্ঠুর ও অবমাননাকর আচরণের পাশাপাশি দীর্ঘস্থায়ী এবং একাকী আটক থাকতে পারে। অভিযুক্তের ভাগ্য নির্ধারণ করে এমন কার্যক্রম গোপন করা হয়। সাধারণত পুরুষদের জন্য তলোয়ার দিয়ে শিরশ্ছেদ এবং মহিলাদের জন্য ফায়ারিং স্কোয়াড দ্বারা মৃত্যুদণ্ড করা হয়।   নির্বাচিত মামলা  ২০০৯ সালে অ্যামনেস্টি ইন্টারন্যাশনাল রিপোর্ট করেছে যে, "২০০৮ সালে কমপক্ষে ১০২ জন পুরুষ ও মহিলা, যাদের মধ্যে ৩৯ জন বিদেশী নাগরিকের মৃত্যুদণ্ড কার্যকর করা হয়েছিল৷ অনেককে অহিংস অপরাধের জন্য মৃত্যুদণ্ড দেওয়া হয়েছিল। যার মধ্যে মাদকের অপরাধ, 'সডোমি', ব্লাসফেমি এবং ধর্মভ্রষ্টতা রয়েছে।"Amnesty International Report 2009 . ২০০৮ সালে হিউম্যান রাইটস ওয়াচ রিপোর্ট করেছে যে, সৌদি আরব প্রায়ই ধর্ম অবমাননার অভিযোগে ব্যক্তিদের দোষী সাব্যস্ত করে। ১৯৯৯ সালে, জাতিসংঘের মানবাধিকার কমিশনের বিশেষ প্রতিবেদক আটক ব্যক্তিদের পরিস্থিতি সম্পর্কে অনুসন্ধানে সৌদি আরবের প্রতিক্রিয়ার অভাব নিয়ে উদ্বেগ প্রকাশ করেছিলেন।  সৌদি আরবে ২০০৮ সালে, রইফ বাদাউই একটি ওয়েবসাইট পরিচালনা করার পর যেটি সেই দেশের ধর্মীয় পুলিশের সমালোচনা করেছিল এবং ইসলামের ওয়াহাবি ব্যাখ্যা নিয়ে প্রশ্ন করেছিল, কর্তৃপক্ষ তাকে "ইসলামকে অবমাননা করে এমন একটি ইলেকট্রনিক সাইট স্থাপন করার" অভিযোগ এনেছিল৷ পাঁচ বছরের কারাদণ্ড এবং $৮০০,০০০ জরিমানা করে। সেইসাথে তার নিরাপত্তার বিরুদ্ধে হুমকি উভয় সম্ভাবনার সম্মুখীন হয়। পরে তিনি দেশ ছেড়ে পালিয়ে যান।  ১৯৯২ সালে সৌদি আরব ব্লাসফেমি আইনে কমপক্ষে একজন কিশোরকে মৃত্যুদণ্ড দেয়।   আরও দেখুন    ইসলামে ধর্মত্যাগ  সৌদি আরবে ধর্মের স্বাধীনতা  ইসলাম এবং ব্লাসফেমি  শরিয়া#গণতন্ত্র এবং মানবাধিকার  ব্লাসফেমি আইন   তথ্যসূত্র   বিষয়শ্রেণী:দেশ অনুযায়ী ধর্ম অবমাননা আইন বিষয়শ্রেণী:এশিয়ায় ধর্ম অবমাননা আইন বিষয়শ্রেণী:সৌদি আরবের আইন বিষয়শ্রেণী:অপর্যালোচিত অনুবাদসহ পাতা
আবদুল বাসিত হলেন একজন সাবেক পাকিস্তানি কূটনীতিবিদ। তিনি ২০১২ সাল থেকে ২০১৪ সাল পর্যন্ত জার্মানিতে পাকিস্তানি রাষ্ট্রদূত হিসেবে দায়িত্ব পালন করেছিলেন। এরপর, ২০১৪ সাল থেকে ২০১৭ সাল পর্যন্ত তিনি ভারতে পাকিস্তানি হাইকমিশনারের দায়িত্ব পালন করেন। এছাড়া, তাকে মস্কো, নিউইয়র্ক, জেনেভা, সানা, লন্ডনে বিভিন্ন কূটনীতিবিদ পদে নিযুক্ত করা হয়েছিল।   সমালোচনা  আবদুল বাসিত এক টুইট বার্তায় জনি সিন্স অভিনীত এক প্রাপ্তবয়স্ক চলচ্চিত্রের ছবি পুনঃটুইট করে জনি সিন্সকে কাশ্মীরে নির্যাতিত ইউসুফ বলে পরিচয় দিয়ে জানান যে, ইউসুফ ভারতীয় বাহিনীর পেলেট গানের দরুন দৃষ্টিশক্তি হারিয়েছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জার্মানিতে পাকিস্তানের রাষ্ট্রদূত বিষয়শ্রেণী:ভারতে পাকিস্তানের হাই কমিশনার বিষয়শ্রেণী:মার্কিন যুক্তরাষ্ট্রে পাকিস্তানি প্রবাসী বিষয়শ্রেণী:ইংল্যান্ডে দেশত্যাগী পাকিস্তানি
রামনগর () ভারতের কর্ণাটক রাজ্যের রামনগর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭৪৭ মিটার (২৪৫০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে রামনগরম (কর্ণাটক) শহরের জনসংখ্যা হল ৭৯,৩৬৫ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৩%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে রামনগরম (কর্ণাটক) এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
thumb|সাঈদ আল মুজায়েন সাঈদ আল মুজায়েন () (জন্ম: ১৯৩৫, আশদোদ - মৃত্যু: ২৯শে মার্চ, ১৯৯১, রিয়াদ) একজন ফিলিস্তিনি কবি, যিনি ফিলিস্তিনি জাতীয় সঙ্গীতের গানের কথা লিখেছিলেন।Bishara, A. (2022). Crossing a Line: Laws, Violence, and Roadblocks to Palestinian Political Expression. United States: Stanford University Press.  ১৯৪৮ সালে নাকবা পরে, তিনি গাজা চলে আসেন। সেখানে তিনি ইতিহাস শিক্ষা দিতেন এবং ১৯৫৭ সালে শিক্ষা দেওয়ার জন্য সৌদি আরবের সাথে একটি চুক্তি স্বাক্ষর করেন। ১৯৫৯ সালে তিনি ফিলিস্তিনি লিবারেশন অর্গানাইজেশনে কাজ করার দামেস্ক আসেন।  ১৯৭৩ থেকে ১৯৭৮ সাল পর্যন্ত তিনি সৌদি আরবে "ফিলিস্তিন জাতীয় মুক্তি আন্দোলনে" প্রতিনিধি ছিল।   তথ্যসূত্র   বিষয়শ্রেণী:১৯৩৫-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:২০শ শতাব্দীর ফিলিস্তিনি কবি বিষয়শ্রেণী:আশদোদের মানুষ বিষয়শ্রেণী:জাতীয় সঙ্গীত লেখক বিষয়শ্রেণী:ফিলিস্তিনি পুরুষ কবি বিষয়শ্রেণী:২০শ শতাব্দীর পুরুষ লেখক বিষয়শ্রেণী:জাতীয় সঙ্গীত রচয়িতা বিষয়শ্রেণী:ফিলিস্তিনি কবি বিষয়শ্রেণী:ফিলিস্তিনি জাতীয় পরিষদের সদস্য
উইলিয়াম ছিলেন একজন ভারতীয় রাজনীতিবিদ এবং পল্লিয়াদি থেকে আইন পরিষদের প্রাক্তন সদস্য ছিলেন। তিনি ত্রিবাঙ্কুর-কোচিন রাজ্য বিধানসভায় দু'বার এবং মাদ্রাজ রাজ্য বিধানসভায় তিনবার নির্বাচিত হয়েছিলেন।  ১৯৫২ সালের নির্বাচনে তিনি তামিলনাড়ু কংগ্রেসের প্রার্থী হিসাবে অরুমনা আসন থেকে ত্রিবাঙ্কুর-কোচিন আইনসভার সদস্য নির্বাচিত হয়েছিলেন।  ১৯৫৪ সালের নির্বাচনে বিলাভানকোড আসন থেকে ত্রিবাঙ্কুর-কোচিন রাজ্য বিধানসভা নির্বাচনে তিনি তামিলনাড়ু কংগ্রেসের প্রার্থী হিসাবে আবার নির্বাচিত হয়েছিলেন।  ১৯৫৭ এবং ১৯৬২ সালের নির্বাচনে তিনি বিলাভানকোড নির্বাচনী এলাকা থেকে তামিলনাড়ু আইনসভায় নির্বাচিত হয়েছিলেন।  ১৯৬৭ সালের নির্বাচনে কিলিয়ুর আসন থেকে নির্বাচিত হন    আরো দেখুন    বিলাভানকোড   তথ্যসূত্র   বিষয়শ্রেণী:তামিলনাড়ুর ভারতীয় জাতীয় কংগ্রেসের রাজনীতিবিদ বিষয়শ্রেণী:মাদ্রাজ বিধানসভার সদস্য ১৯৫২-১৯৫৭ বিষয়শ্রেণী:মাদ্রাজ বিধানসভার সদস্য ১৯৫৭-১৯৬২ বিষয়শ্রেণী:মাদ্রাজ বিধানসভার সদস্য ১৯৬২-১৯৬৭
গুনাহার জমিদার বাড়ি বা সাহেব বাড়ি বগুড়া জেলার প্রত্যন্ত এলাকাতে অবস্থিত একটি জমিদার বাড়ি। ১৯৪১ সালে এই বাড়িটি নির্মাণ করা হয়।দৈনিক করতোয়া, (১০ নভেম্বর ২০১৪) alt=গুনাহার জমিদার বাড়ি|থাম্ব|গুনাহার জমিদার বাড়ির সামনের দৃশ্য   অবস্থান  ঐতিহাসিক বগুড়া জেলার দুপচাঁচিয়া উপজেলা হতে প্রায় ৭ (সাত) কিলোমিটার উত্তরে গুনাহার ইউনিয়নে অবস্থিত এই জমিদার বাড়িটি।  alt=গুনাহার জমিদার বাড়ির পিছনের অংশ|থাম্ব|গুনাহার জমিদার বাড়ির পিছনের দৃশ্য   ইতিহাস  স্থানীয়দের নিকট হতে প্রাপ্ত তথ্যের ভিত্তিতে জানা যায়, প্রায় ২শ' বছর আগে ভারতের উত্তর প্রদেশ থেকে ব্রিটিশ সরকারের তরফে জমিদার হিসেবে মরহুম সুন্দর আলী খান গুনাহার অত্র এলাকায় বসবাস এবং জমিদারি শুরু করেন। তার মৃত্যুর পর তাহার একমাত্র পুত্র রমযান আলী খান জমিদারি প্রাপ্ত হন। তিনি তার স্ত্রী জাহানুন নেছার নামে জমিদারি জাহানুন নেছা স্টেট নামে নামকরণ করেন । রমযান আলী খান এবং জাহানুন নেছার দুই পুত্র মিয়াযান খান ও মেহেরজান খান।  মিয়াযান খানের ৩ পুত্র কওছর আলী খান, আব্দুল মজিদ খান ও মমতাজ আলী খান।  অপরদিকে মেহেরজান খানের ৩ পুত্র আব্দুল লতিফ খান, মোতাহার হোসেন খাঁন (পরবর্তীতে ব্রিটিশ সরকার তাকে খাঁন বাহাদুর উপাধি প্রদান করেন) ও মহসিন আলী খান এবং ৩ কন্যা জোবেদা খাতুন, আমেনা খাতুন ও আখতারুন্নেছা।  খাঁন বাহাদুর মোতাহার হোসেন খাঁন তিনি তার জীবনদ্দশায় তালুচ উচ্চ বিদ্যালয়, তালুচ হাট, গুনাহার ইউনিয়ন পরিষদ ভবন, ডাকঘর, গুনাহার প্রাথমিক বিদ্যালয় প্রতিষ্ঠা করেন। খাঁন বাহাদুর মোতাহার হোসেন খাঁন ব্রিটিশ সরকার অধীনে বাংলা বিহার উড়িষ্যার এক্সসাইজ কমিশনার হিসেবে কর্মরত ছিলেন। ১৯৪১ ইং সালে তিনি গুনাহার গ্রামে এ বিশাল বাড়িটি নির্মাণ করেন। উল্লেখ্য, তিনি ১৮৯৪ সালে এই গুনাহার গ্রামেই জন্মগ্রহণ করেন এবং ১৯৫২ সালের ২ জুলাই নিজ বাসভবনে মৃত্যুবরণ করেন।  alt=গুনাহার জমিদার বাড়ির ডান পার্শ্বের খালের অংশ|থাম্ব|গুনাহার জমিদার বাড়ির ডান পার্শ্বের খালের দৃশ্য   বিবিধ  গুনাহার ইউনিয়নের প্রত্যন্ত এলাকাতে অবস্থিত এই বাড়িটি দুপচাঁচিয়া উপজেলাবাসীর কাছে 'সাহেব বাড়ি' হিসেবে সুপরিচিত একটি নাম। এখানে ব্রিটিশ পিরিয়ডে টেলিফোন সংযোগ, কেরোসিন তেলে ফ্যান সহ নানা শৌখিন আসবাবপত্র ছিল দর্শনীয় বিষয়। নির্মিত বাড়িটির নান্দনিক কাঠামোগত সৌন্দর্য এবং লোকগাথা সবার মুখেমুখে ছড়িয়ে পরার কারণে এটি স্থানীয় পর্যটকদের কাছে বেশ জনপ্রিয়।  চিত্রশালা   তথ্যসূত্র    বহিঃসংযোগ     বগুড়া লাইভ, অনলাইন আর্কইভ  বিষয়শ্রেণী:জমিদার বাড়ি বিষয়শ্রেণী:বাংলাদেশী পরিবার বিষয়শ্রেণী:মুসলিম পরিবার বিষয়শ্রেণী:বগুড়া জেলা
বুলবুল হলো ২০২০ সালের একটি ভারতীয় হিন্দি ভাষার লোমহর্ষক চলচ্চিত্র। এর গল্প লেখক ও পরিচালক অনভিতা দত্ত । এটি ক্লিন স্লেট ফিল্মসের অধীনে অনুষ্কা শর্মা এবং কর্নেশ শর্মা দ্বারা প্রযোজনা করা হয়েছিল। অবিনাশ তিওয়ারি, পাওলি দাম, রাহুল বোস ও পরমব্রত চট্টোপাধ্যায়ের সাথে প্রধান ভূমিকায় অভিনয় করেছিলেন তৃপ্তি ডিমরি ।  অনেক রিভিউতে প্রশংসিত হয়েছেন তৃপ্তি ডিমরি। ১৮৮০-এর দশকের বেঙ্গল প্রেসিডেন্সির পটভূমিতে তৈরি ছবিটি একটি শিশু-বধূ এবং তার নির্বোধ থেকে পরাক্রমশালী হওয়ার ঘটনা আবর্তিত হয়েছে। বুলবুল ২০২০ সালের ২৪ জুন নেটফ্লিক্স এ মুক্তি পায় ।   অভিনয়শিল্পী    বুলবুলের চরিত্রে তৃপ্তি ডিমরি, একজন প্রাক্তন বাল্যবধূ যিনি গোপনে তার গ্রামের নারীদের অন্যায়ের বিরুদ্ধে লড়াই করেন।  সত্যের চরিত্রে অবিনাশ তিওয়ারি, ইন্দ্রনীলের ছোট ভাই এবং বুলবুলের ছোটবেলার বন্ধু।  বিনোদিনীর চরিত্রে পাওলি দাম, মহেন্দ্রের বিধবা স্ত্রী।  যমজ ইন্দ্রনীল/মহেন্দ্র চরিত্রে রাহুল বোস দ্বৈত চরিত্রে। ইন্দ্রনীল হলেন বুলবুলের স্বামী যাকে তিনি ৫ বছর বয়সে বিয়ে করেছিলেন। মহেন্দ্র বিনোদিনীর স্বামী।  পরমব্রত চট্টোপাধ্যায় ডাঃ সুদীপের ভূমিকায়, একজন স্থানীয় ডাক্তার যিনি নিয়মিত বুলবুলের বিকৃত পায়ের পরীক্ষা করেন।  প্রশংসা  বছরপুরস্কারবিভাগ প্রাপক(গুলি)ফলাফল২০২০ফিল্মফেয়ার ওটিটি পুরস্কারসেরা চলচ্চিত্র (ওয়েব অরিজিনাল)অনুষ্কা শর্মা এবং কর্নেশ শর্মাওয়েব মৌলিক চলচ্চিত্রে সেরা অভিনেত্রীতৃপ্তি ডিমরিওয়েব মৌলিক চলচ্চিত্রে সেরা পার্শ্ব অভিনেতারাহুল বোস তথ্যসূত্র  বহিঃসংযোগ     বিষয়শ্রেণী:২০২০-এর চলচ্চিত্র বিষয়শ্রেণী:২০২০-এর দশকের ভারতীয় চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:নেটফ্লিক্সের মৌলিক চলচ্চিত্র বিষয়শ্রেণী:ভারতীয় ডিরেক্ট টু ভিডিও চলচ্চিত্র বিষয়শ্রেণী:হিন্দি ভাষার হরর চলচ্চিত্র বিষয়শ্রেণী:পশ্চিমবঙ্গের পটভূমিতে চলচ্চিত্র বিষয়শ্রেণী:ভারতীয় অতিপ্রাকৃত থ্রিলার চলচ্চিত্র বিষয়শ্রেণী:ভারতীয় ভূতের চলচ্চিত্র বিষয়শ্রেণী:জনপ্রিয় সংস্কৃতিতে দুর্গাপূজা
কলকাতা পূর্ব ছিল পশ্চিমবঙ্গের কলকাতার অন্তর্গত একটি লোকসভা কেন্দ্র। ১৯৫৭ ও ১৯৬২ সালের সাধারণ নির্বাচনে এই কেন্দ্রটি সক্রিয় ছিল।Election Commission of India. Election Commission of India, General Elections, 1957 (2nd LOK SABHA) - CONSTITUENCY DATA – SUMMARY ১৯৫৭ সালে এই কেন্দ্রের মোট যোগত্যসম্পন্ন ভোটদাতার সংখ্যা ছিল ৪৯৭,২০২। ১৯৬২ সালে এই কেন্দ্রের ভোটদাতার সংখ্যা ছিল ৪৭১,০১১।Election Commission of India. Election Commission of India, General Elections, 1962 (3rd LOK SABHA) - CONSTITUENCY DATA – SUMMARY ১৯৬৭ সালে এই কেন্দ্রটির পরিবর্তে কলকাতা দক্ষিণ লোকসভা কেন্দ্র প্রতিষ্ঠিত হয়।   সাংসদ   ১৯৫৭: সাধন গুপ্ত (ভারতের কমিউনিস্ট পার্টি)  ১৯৬২: রণেন্দ্রনাথ সেন (ভারতের কমিউনিস্ট পার্টি)   তথ্যসূত্র   বিষয়শ্রেণী:পশ্চিমবঙ্গের বিলুপ্ত লোকসভা কেন্দ্র বিষয়শ্রেণী:কলকাতা জেলার রাজনীতি বিষয়শ্রেণী:পশ্চিমবঙ্গের রাজনীতি বিষয়শ্রেণী:বিলুপ্ত লোকসভা কেন্দ্র বিষয়শ্রেণী:১৯৫৭-এ পশ্চিমবঙ্গে প্রতিষ্ঠিত
আনোয়ারুল আমিন আজাহার, যিনি সাধারণত আজহার নামে পরিচিত, তিনি প্রাক্তন বাংলাদেশী ক্রিকেটার। ডান বাহু অফ-ব্রেক বোলার, আজহার ১৯৮০ এর দশকের প্রথমার্ধে জাতীয় দলের হয়ে খেলেন।   আন্তর্জাতিক ক্যারিয়ার  আন্তর্জাতিক ক্রিকেটে আসতে তিনি কিছুটা দেরি করেছিলেন। তিনি যখন জাতীয় দলের হয়ে প্রথম খেলেন তখন তার বয়স তিরিশ ছিল। ফরিদপুরে, সেন্ট্রাল জোনের হয়ে খেলতেন ১৯৮০-৮১ সালে তিনি এমসিসির বিপক্ষে ৩/২৪ নিয়েছিলেন। আজহারের জন্য বড় সাফল্য এসেছে রাজশাহীতে তিন দিনের ম্যাচে। ৪৮ রানের বিনিময়ে ৬ উইকেট নিয়ে তিনি এমসিসির পক্ষে ২৫৫ তে সীমাবদ্ধ রেখেছিলেন। Hasan Babli. "Antorjartik Crickete Bangladesh". Khelar Bhuban Prakashani, November 1994.  আজহার ইংল্যান্ডের দ্বিতীয় আইসিসি ট্রফিতে অংশ নেওয়া বাংলাদেশ ক্রিকেট দলের একজন সফল সদস্য ছিলেন। ১৯.৩৭ গড়ে তিনি ৮ উইকেট নিয়েছিলেন। তার ইকনমি হার ওভার প্রতি ২.৪৪ ছিল। BanglaCricket: Bangladesh in ICC Trophy, ICC Trophy 1982, England  (Retrieved on 2008-9-30)   ঘরোয়া ক্রিকেট  মূলত ময়মনসিংহের বাসিন্দা আজহার লীগ ক্রিকেটের বেশিরভাগ অংশ  বিমান বাংলাদেশ এয়ারলাইন্স ক্রিকেট দলের হয়ে খেলেন।   ১৯৮০ এর দশকের সেরা স্পিনার  ১৯৭০- এর দশকের শেষের দিকে বাংলাদেশের তিনজন ভালো মানের স্পিনার খন্দকার নজরুল কাদের লিন্টু, আশরাফুল হক এবং ওমর খালেদ রুমী ছিলেন। কর্তৃপক্ষের সাথে এক বিদ্রোহের পরে লিন্টু আন্তর্জাতিক ক্রিকেট ছেড়েছিলেন এবং আশরাফুল ও রুমী ক্যারিয়ারের শেষ করেন। অনেক বিশ্লেষক (যেমন রফিকুল আমির) তাকে ১৯৮০ এর দশকের সেরা বাংলাদেশী স্পিনার হিসাবে বিবেচনা করেন।    আরো দেখুন    মারিলেবোনে ক্রিকেট ক্লাব ক্রিকেট টীম ইন বাংলাদেশ ইন ১৯৮০–৮১  নজরুল কাদের   তথ্যসূত্র    বহিঃসংযোগ    https://web.archive.org/web/20071019020314/http://www.banglacricket.com/html/article.php?item=400  বিষয়শ্রেণী:বিমান বাংলাদেশ এয়ারলাইন্সের ক্রিকেটার বিষয়শ্রেণী:ময়মনসিংহ জেলার ব্যক্তি বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:বাংলাদেশী ক্রিকেটার
right|thumb|খুম্বু হিমবাহর তুষার ঝর্ণা খুম্বু হিমবাহটি উত্তর-পূর্ব নেপালের খুম্বু অঞ্চলের এভারেস্ট এবং লোতসে-নুপ্তসে শৈলশিরার মাঝে অবস্থিত। হিমবাহটির  শেষ থেকে,  উৎস অবধি উচ্চতার সঙ্গে, এটি বিশ্বের সর্বোচ্চ হিমবাহ. দক্ষিণ এভারেস্ট বেস ক্যাম্প এর অন্তিম অংশে পৌছনর জন্য খুম্বু হিমবাহকে অনুসরণ করা হয়। এভারেস্টের কাছাকাছি পশ্চিমী সি এম ডব্লুর থেকে এই হিমবাহের শুরু ।  পশ্চিমী সি ডব্লু এম এর নিম্নভাগের পশ্চিমদিকে, হিমবাহটিতে একটি বড় তুষার ঝরণা আছে , নাম খুম্বু আইসফল। এভারেস্ট শৃঙ্গ আরোহণ অবধি, গোটা সাউথ কল ট্রেকে, আরো অন্যান্য বিপজ্জনক বাধার মধ্যে-এই তুষার ঝরণাটি প্রথম ও প্রধান অন্তরায়।  ২৭.৯৩২উ এবং ৮৬.৮০৫পূ খুম্বু হিমবাহের শেষ।  সারসংক্ষেপ thumb|left|800px|খুম্বু হিমবাহ   তথ্যসূত্র   External links Pictures of Khumbu glacier   বিষয়শ্রেণী:নেপালের হিমবাহগুলি বিষয়শ্রেণী:এভারেস্ট শৃঙ্গ বিষয়শ্রেণী:নেপালের অঞ্চল বিষয়শ্রেণী:নেপালের পর্বত বিষয়শ্রেণী:নেপালের বিশ্ব ঐতিহ্যবাহী স্থান  বিষয়শ্রেণী:এভারেস্ট পর্বত বিষয়শ্রেণী:হিমালয়ের হিমবাহ
থাম্ব|জ্ঞান শিক্ষাপ্রতিষ্ঠানের প্রশাসনিক বিল্ডিং এটি শিক্ষাপ্রতিষ্ঠান শিক্ষাপ্রতিষ্ঠান জনগণের উদ্দ্যেশ্যে নিয়োজিত কোন শিক্ষা প্রদান ও শিক্ষণ কেন্দ্র, সংস্থা বা কর্পোরেশন।  ধরন  প্রাক-বিদ্যালয় বা শিশু বিদ্যালয়  কিন্ডারগার্টেন  বিদ্যালয়  আবাসিক বিদ্যালয়  গুরুকুল  পাঠশালা  প্রাথমিক বিদ্যালয়  মকতব  মাধ্যমিক বিদ্যালয় বা উচ্চ বিদ্যালয়  উচ্চশিক্ষায়তন  বিশ্ববিদ্যালয়  বৃত্তিমূলক বিদ্যালয়  মহাবিদ্যালয়  মাদ্রাসা  সামরিক বিদ্যালয়  অন্যান্য  অনলাইন বিদ্যালয়  আন্তর্জাতিক বিদ্যালয়  ধর্মীয় বিদ্যালয়  ভাষা বিদ্যালয়  শিক্ষাপ্রতিষ্ঠানের কাজ  শিক্ষা পরিচালিত হয় শিক্ষাপ্রতিষ্ঠানের মাধ্যমে-নিয়ন্ত্রিত পরিবেশে। তাই শিক্ষাপ্রতিষ্ঠানের গুরুত্ব সর্বাধিক। সামাজিক ও ব্যক্তিগত দায়িত্ব পালনের প্রধান হলেন শিক্ষক। দেশ ও সমাজের উন্নয়নে শিক্ষকের অবদান সর্বাগ্রে। দেশের উপযুক্ত নাগরিক দেশের সম্পদ। এই মানব সম্পদ বিকাশে শিক্ষকরা সক্রিয়ভাবে অংশ নেন। যে কোন শিক্ষাপ্রতিষ্ঠান যেন এক মিলন ক্ষেত্র। রবীন্দ্রনাথ শিক্ষাপ্রতিষ্ঠান বিষয়ে বলেছেন, "It is where young and old, the teacher and the student sit at the same table to partake of their daily food and the food of their eternal life". শিক্ষাপ্রতিষ্ঠানকে রবীন্দ্রনাথ খাবার টেবিলের সাথে তুলনা করেছেন। এখানে নবীন ও প্রবীণ শিক্ষক এবং ছাত্র একই টেবিলে বসে খায় প্রতিদিনের খাদ্য গ্রহণের জন্য তথা জ্ঞান আহরণের জন্য। তারা অনাদি ও অনন্ত জীবনের জন্যই খাদ্য গ্রহণ করে।  শিক্ষাপ্রতিষ্ঠান শুধু শিক্ষাদানের কেন্দ্র নয়। বিদ্যালয়ের শিক্ষক-শিক্ষার্থী উভয়কেই সমাজের দায়িত্ব ও কর্তব্য পালন করতে হয়। যে দায়িত্ব বিদ্যালয় বা অন্য শিক্ষা- প্রতিষ্ঠান পালন করে তা নিম্নরূপ।  • দেশ ও সমাজের যা ভালো তাকে সুরক্ষা ও সংরক্ষণ করা বিদ্যালয়ের দায়িত্ব।  • শিক্ষার্থী যাতে সামাজিক ভাবে উপযুক্ত হয়, অতীত অভিজ্ঞতা, সংরক্ষিত অভিজ্ঞতা যাতে ঠিক মতো সঞ্চালিত হয় তার কাজ বিদ্যালয় করে।  • সভ্যতার অগ্রগতির সাথে তাল মিলিয়ে উন্নয়নে সাহায্য করা।  • শিক্ষার্থীর দৈহিক, মানসিক, নৈতিক, আধ্যাত্মিক গুণাবলীর সামঞ্জস্যপূর্ণ বিকাশে সাহায্য করা।  • প্রাকৃতিক, কৃত্রিম, সামাজিক পরিবেশে উপযুক্ত অভিযোজনে সাহায্য করা। এছাড়া চিন্তাধারা ও মানসিকতার সমন্বয়সাধন করাও গুরুত্বপূর্ণ কাজ।  • শিক্ষার্থীর অবাঞ্ছিত আচরণ, কুঅভ্যাস অনেকাংশে সংশোধন করার দায়িত্ব শিক্ষাপ্রতিষ্ঠানের।  • শুধুমাত্র শিক্ষামূলক নির্দেশনা নয়, যে কোন ক্ষেত্রে শিক্ষার্থী যাতে সমাজের উপযুক্ত সদস্য হিসেবে গড়ে উঠতে পারে, ব্যক্তিগত সফলতা আনতে পারে, সে জন্য পথ নির্দেশ অনেক ক্ষেত্রে বিদ্যালয় করে থাকে।  • সাক্ষরতা প্রসারে বিদ্যালয়ের গুরুত্ব বিরাট। নিয়ন্ত্রিত কাঠামোর বাইরেও শিক্ষক-শিক্ষার্থীর যৌথ প্রয়াসে নিরক্ষর মানুষ যাতে সাক্ষরজ্ঞান সম্পন্ন হন তাতে সাহায্য করা। সমাজের কুসংস্কার ও অন্ধ বিশ্বাস দূর করে বিজ্ঞানসম্মত অগ্রগতিতে সাহায্য করা।  • 'জনসংখ্যা শিক্ষায় সাহায্য করাও বিদ্যালয়ের অন্যতম গুরুত্বপূর্ণ কাজ। জনসংখ্যা বৃদ্ধির হার কমানো, উন্নত জীবনমান প্রবর্তন এবং প্রাকৃতিক, কৃত্রিম পরিবেশকে দূষণমুক্ত রাখতে সাহায্যকরা অন্যতম দায়িত্ব।  ব্যক্তি ও সমাজের উন্নয়নের এই গুরু দায়িত্বের গুরু শিক্ষককূল। শিক্ষক সমাজই বর্তমান ও ভবিষ্যতের রূপকার।বই উদ্ধৃতি= পরম পরশ | লেখক=তুষারকান্তি ষন্নিগ্রহী| শিরোনাম=শিক্ষা | প্রকাশক=শ্রীভূমি পাবলিশিং কোম্পানি, কলকাতা | আইএসবিএন= 978-93-341-3673-3 | বছর=২০০৯ | পাতা=১৬    তথ্যসূত্র   বিষয়শ্রেণী:শিক্ষাপ্রতিষ্ঠান
thumb|SanDisk USB সানডিস্ক কর্পোরেশন একটি বহুজাতিক কর্পোরেশন যেটি ফ্ল্যাশ মেমোরি স্টোরেজ তৈরি করে। এটি ১৯৮৮ সালে প্রতিষ্ঠিত হয়। এটি সলিড স্টেট ড্রাইভ, ক্যামেরা ও স্মার্টফোনের জন্য মেমোরি কার্ড, মোবাইল ও ট্যাবলেটের জন্য এমবেডেড ফ্ল্যাশ ড্রাইভ এবং ইউএসবি ফ্ল্যাশ ড্রাইভ তৈরি করে। এই প্রতিষ্ঠানে ৪৬০০ এর বেশি কর্মী কাজ করে।   তথ্যসূত্র   বিষয়শ্রেণী:১৯৮৮-এ প্রতিষ্ঠিত কোম্পানি বিষয়শ্রেণী:কম্পিউটার মেমোরি কোম্পানি বিষয়শ্রেণী:কম্পিউটার স্টোরেজ কোম্পানি বিষয়শ্রেণী:১৯৮৮-এ প্রতিষ্ঠিত কম্পিউটার কোম্পানি বিষয়শ্রেণী:২০১৬-এর অধিগ্রহণ ও একত্রীকরণ বিষয়শ্রেণী:মার্কিন মার্কা বিষয়শ্রেণী:সান ফ্রান্সিসকো উপসাগরীয় অঞ্চল ভিত্তিক প্রস্তুতকারক কোম্পানি বিষয়শ্রেণী:বহনযোগ্য অডিও প্লেয়ার প্রস্তুতকারক বিষয়শ্রেণী:সান ফ্রান্সিসকো উপসাগরীয় অঞ্চল ভিত্তিক প্রযুক্তি কোম্পানি বিষয়শ্রেণী:মার্কিন যুক্তরাষ্ট্রের কম্পিউটার কোম্পানি
বিট্টি মোহন্তি, এছাড়াও বিটিহোত্রা মোহান্তি নামেও ডাকা হয়, একজন কম্পিউটার প্রকৌশলী এবং উচ্চ পদস্ত আসামি, ভারতের আলোয়ারে একজন জার্মান পর্যটককে ধর্ষণের দায়ে তিনি সাত বছর কারাদন্ডে দন্ডিত হন, ও পরে ওড়িশার কটকে তাঁর অসুস্থ মায়ের সঙ্গে দেখা করতে তিনি ২০ নভেম্বর ২০০৬ প্যারোলে মুক্তি পান এবং পালিয়ে যান। শনিবার, ৯ মার্চ ২০১৩ তারিখে কেরলের কান্নুর থেকে তাকে গ্রেফতার করা হয়।  তার মামলাটি দ্রুত বিচার আদালত কর্তৃক পরিচালিত দ্রুততম ধর্ষণ বিচারের একটি; অভিযোগ দায়েরের ১৫ দিনের মধ্যে বিচার সম্পন্ন হয়।  তার দোষী সাব্যস্ত হওয়ার ৮ মাসের মধ্যে তার প্যারোল মঞ্জুর করা হয়েছিল।  তার পিতা, বিদ্যা ভূষণ মোহান্তি (বিবি মোহান্তি), একজন ভারতীয় পুলিশ সার্ভিস অফিসার, তার ছেলের ১৫ দিনের প্যারোলের জন্য জামিন চেয়েছিলেন এবং পরবর্তীতে তার ছেলেকে সাহায্য, লুকানো এবং আশ্রয় দেওয়ার অভিযোগে তাকে সাসপেন্ড এবং গ্রেপ্তার করা হয়েছিল।  পরবর্তীতে তিনি ২০০৯ সালে চাকরিতে পুনর্বহাল হন এবং ২০১২ সালে অবসর গ্রহণ করেন।  ছেলের নিখোঁজের ছয় বছর পর, পিতা তার ছেলের হদিস সম্পর্কে অজ্ঞতা প্রকাশ করেন এবং দৃঢ়তার সাথে বলেন যে তার ছেলে কোন বড় অপরাধ করেনি।   এ এস গিল (রাজস্থানের পুলিশ মহাপরিচালক) এবং বি বি মোহান্তির একই ব্যাচের ছিলেন এবং উচ্চপদস্থ কর্মকর্তাদের হস্তক্ষেপে তদন্তের গতি কমে গিয়েছে বলে অভিযোগ করা হয়। তদন্তকারী প্যারোল অফিসারকে ২০০৭ সালের ২৯ মে হঠাৎ বদলি করা হয় এবং এটিও দ্রুত তদন্তে বাধার সৃষ্টি করে।    অন্তর্ধান  তার বিরুদ্ধে ২১ মার্চ ২০০৬ সালে একজন জার্মান নাগরিককে ধর্ষণের অভিযোগ আনা হয়েছিল। জার্মান মহিলা এবং বিটি মোহান্তি রাজস্থানে ছুটিতে ছিলেন এবং ২০০৬ সালের ২০ মার্চ আলোয়ারের একটি হোটেল রুম তারা ভাড়া করেছিলেন। ২০০৬ সালের ১২ এপ্রিল ফাস্ট ট্র্যাক আদালত তাকে দোষী সাব্যস্ত করে এবং ওড়িশা ও রাজস্থানের পুলিশ সেখান থেকে তাকে খুঁজে বের করতে ব্যর্থ হয়।  রাজস্থানের মুখ্যমন্ত্রী আশ্বাস দিয়েছিলেন যে, পুলিশের বিশেষ দল গঠন করে বিটি মোহান্তিকে খুঁজে বের করার চেষ্টা করা হচ্ছে, কারণ তাকে একজন উচ্চ-পদস্ত দোষী অপরাধী হিসাবে বিবেচনা করা হয়। যাইহোক, দোষী নিখোঁজের সাত বছর পর, রাজস্থানের সরকার বলেছিল যে, বিটি মোহান্তিকে গ্রেপ্তার করার জন্য যা সম্ভব ছিল তারা তা করেছে।    গ্রেফতার  বিটি মোহান্তিকে ৯ মার্চ ২০১৩ কেরলের কান্নুর থেকে গ্রেফতার করা হয়।  ব্যাঙ্ক শাখা কর্তৃপক্ষের কাছ থেকে প্রাপ্ত বেনামী চিঠির মাধ্যমে পুলিশ বিটির তথ্য পেয়েছিল, যেখানে তিনি অন্ধ্রপ্রদেশের রাঘব রাজন হিসেবে কাজ করছিলেন। টেলিভিশন এবং ইন্টারনেটে চলমান অভিযুক্ত যৌন অপরাধীর ছবি দেখানো হয়েছিল, যা তাকে শনাক্ত করতে সাহায্য করেছিল। একটি ব্যাংকে তিনি রাঘব রাজন নামে পরিচিত এবং কর্মরত ছিলেন। http://zeenews.india.com/news/nation/german-woman-rape-absconding-bitti-mohanty-arrested_834042.html    তথ্যসূত্র   বিষয়শ্রেণী:ভারতীয় ধর্ষক বিষয়শ্রেণী:ভারতে নারীর বিরুদ্ধে সহিংসতা বিষয়শ্রেণী:রাজস্থানে অপরাধ বিষয়শ্রেণী:২১শ শতাব্দীর ভারতীয় অপরাধী
রেজেপ পাশা মসজিদ (, ) দক্ষিণ-পূর্ব ইউরোপের রাষ্ট্র গ্রিসের রোডস দ্বীপে অবস্থিত একটি ঐতিহাসিক উসমানীয় মসজিদ। এটি রোডসের পুরাতন প্রাচীরবেষ্টিত শহরের অভ্যন্তরে অবস্থিত সাতটি মসজিদের মধ্যে একটি। জরজীর্ণ অবস্থার কারণে ২০২২ সাল পর্যন্ত এটি এবাদত বা পরিদর্শনের জন্য উন্মুক্ত ছিল না।   ইতিহাস  বাম|থাম্ব|220x220পিক্সেল|রেজেপ পাশা মসজিদ, ২০০৭ সালে রোডস দ্বীপটি ১৫২২ সালে উসমানীয় তুর্কিদের হস্তগত হয়। তারপরে এখানে বেশ কয়েকটি নতুন মসজিদ নির্মিত হয়েছিল। এছাড়া শহরে পূর্ব থেকে বিদ্যমান খ্রিস্টান গির্জাগুলোকে রূপান্তর করেও মসজিদ তৈরি করা হয়েছিল। ১৫৮৮ সালে উসমানীয় সাম্রাজ্যের মহা-উজির রেজেপ পাশা রোডস শহরের আধুনিক দোরিওস চত্বরে রেজেপ পাশা মসজিদের নির্মাণ কাজটি শুরু করেন, যা মসজিদটির প্রবেশদ্বারের উপরে অবস্থিত শিলালিপিতে বর্ণিত আছে। মসজিদের পাশে আরও দুটি ছোটখাটো স্থাপনা নির্মাণ করা হয়, যেগুলো হলো মসজিদের আঙিনায় অবস্থিত রেজেপ পাশার সমাধি এবং একটি অযুর ফোয়ারা।  বছরের পর বছর অবহেলিত মসজিদটি প্রায় ধ্বংসস্তূপে পরিণত হয়েছে। ২০১১ সালে মসজিদটির বারান্দার কিছু অংশ ধসে পড়ে। মেরামতের খরচ অনুমান করা হয়েছিল ত্রিশ লক্ষ ইউরো। অত্যন্ত ব্যয়বহুল প্রতীয়মান হওয়ার সম্পদের অভাবের কারণে মসজিদটির মেরামতের কাজ বন্ধ করে দেয়া হয়। এক কোটি টাকার বাজেট অনুমোদন করা হয়।  সেখানে পরামর্শ এবং আহ্বান জানানো হয়েছে যে, একবার পুনরুদ্ধার করা হলে, মসজিদটির ইসলামী শিল্পকলার একটি জাদুঘরের অধিষ্ঠান হওয়া উচিত।   স্থাপত্য  রেজেপ পাশা মসজিদের কমপ্লেক্স—মসজিদ, ফোয়ারা এবং সমাধি— উসমানীয় স্বর্ণযুগের সাম্রাজ্যের শৈলীতে নির্মিত হয়েছিল, সম্ভবত প্রধান স্থপতি মিমার সিনান স্কুলের একজন স্থপতি দ্বারা।  বাইরের দিকে যেমনটি পার্শ্বে দেখা যায় কর্নিস-লাইনের তিনটি স্তর রয়েছে, প্রতিটি সহজ ছাঁচ দিয়ে সংজ্ঞায়িত করা হয়েছে-জানালাগুলি খোদাই করা খিলান দিয়ে স্পষ্ট করা হয়েছে, নীচের স্তরে অলঙ্কৃত তবে গম্বুজের চারপাশে শীর্ষে শান্ত-থেকে সূক্ষ্ম উত্তরণ (১৬ পার্শ্বযুক্ত ড্রাম থেকে বৃত্তাকার গম্বুজ তার মুকুটের চারপাশে একটি চলমান বহুভুজাকার কর্নিস দ্বারা প্রকাশিত হয়। আরও বিস্তৃত সাজসজ্জা কেবলমাত্র বর্তমানে ধসে পড়া মিনারটির গোড়ায় এবং কেন্দ্রীয় দরজার চারপাশে পাওয়া যায়।  মসজিদের অভ্যন্তরের পৃষ্ঠ সজ্জার মধ্যে রয়েছে ১৬শ শতাব্দীর ইজনিক টাইলের প্যানেল, যার উপর সূক্ষ্ম ক্যালিগ্রাফিতে কুরআনের আয়াত রয়েছে। জানালার উপরে ইজনিক পাত্রের রঙ এবং মোটিফগুলোতে ফুলের সজ্জার আঁকা প্যানেলও রয়েছে। ভবনটিতে পূর্ববর্তী খ্রিস্টান কাঠামোর একশিলা স্তম্ভ রয়েছে। দরজার উপরে রেসেপ পাশার উৎসর্গীকৃত শিলালিপি রয়েছে, যা এই স্থানটি 'আত্মার উত্থানের অনুপ্রেরণা দিতে পারে' এই ন্যায্য ইচ্ছা প্রকাশ করে।  মসজিদের পশ্চিমে অবস্থিত অষ্টভুজাকার আনুষ্ঠানিক ঝর্ণাটি ভাল অবস্থায় টিকে আছে। বন্য গাছপালায় আচ্ছাদিত পূর্ব দিকে রিসেপ পাশার টার্ব বা সমাধি রয়েছে এর জানালাগুলোর উচ্চ উসমানীয় স্থাপত্য সাধারণ ইন্টারলকিং ভুসোরস দিয়ে সাজানো।  অত্যন্ত খারাপ অবস্থায় থাকা সত্ত্বেও, এটি রোডসের মসজিদগুলোর মধ্যে সবচেয়ে সুন্দর এবং স্থাপত্যশৈলীর দিক থেকে সবচেয়ে চমৎকার বলে বর্ণনা করা হয়েছে।   আরও দেখুন    ইব্রাহিম পাশা মসজিদ, রোডস  দেফতরদার মসজিদ (কোস)  গ্রীসের মসজিদের তালিকা   তথ্যসূত্র    তথ্যসূত্র      বিষয়শ্রেণী:গম্বুজসহ মসজিদ বিষয়শ্রেণী:১৬শ শতাব্দীর মসজিদ বিষয়শ্রেণী:গ্রিসের উসমানীয় মসজিদ বিষয়শ্রেণী:উইকিউপাত্তে স্থানাঙ্ক আছে
thumb|right|প্যাট্রিক ম্যাথিউ প্যাট্রিক ম্যাথিউ (২০শে অক্টোবর, ১৭৯০ - ৮ই জুন, ১৮৭৪) স্কটল্যান্ডীয় ভূমি মালিক ও ফল উৎপাদনকারী। চার্লস ডারউইন এবং আলফ্রেড রাসেল ওয়ালেসের প্রায় ৩০ বছর পূর্বেই তিনি বিবর্তনের একটি প্রক্রিয়া হিসেবে প্রাকৃতিক নির্বাচনের প্রস্তাব করেছিলেন। কিন্তু ম্যাথিউ তার চিন্তাধারা কোথাও প্রকাশ করতে পারেননি। উপরন্তু ওয়ালেস এবং ডারউইন তাদের মতবাদ প্রকাশের সময় ম্যাথিউ-এর গবেষণা সম্পর্কে কিছু জানতেন।  স্কটল্যান্ডের ডান্ডির নিকটে এক বিত্তশালী পরিবারে ম্যাথিউয়ের জন্ম। পড়াশোনা করেছেন ইউনিভার্সিটি অফ এডিনবরায়। অবশ্য বিশ্ববিদ্যালয় থেকে কোন ডিগ্রি লাভের সৌভাগ্য তার হয়নি। ১৮০৭ সালেই পারিবারিক সম্পত্তি দেখভালের জন্য তাকে ইরলে ফিরে আসতে হয়েছিল।   বহিঃসংযোগ   Patrick Matthew Biography - UC Berkeley  Natural Selection as a Creative Force - by Stephen Jay Gould  বিষয়শ্রেণী:১৭৯০-এ জন্ম বিষয়শ্রেণী:১৮৭৪-এ মৃত্যু বিষয়শ্রেণী:প্রাক-বিবর্তন জীববিজ্ঞানী বিষয়শ্রেণী:স্কটল্যান্ডীয় বিজ্ঞানী বিষয়শ্রেণী:চার্লস ডারউইন বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী